Ka 2014, ngwedi yo mosha yo o tlang ka paka ya letlhabula kwa Jerusalema, ka nako ya fa bosigo le motshegare di lekana ka boleele, e tla bo e le ka Mopitlwe 30, ka 8:45 p.m. (20:45). Phirimo ya letsatsi e e latelang e tla nna diura di le 21 morago ga moo (ka Mopitlwe 31). Ga re tlhomamisege gore a karolwana ya ngwedi (first sliver of the moon) e tla bonala ka nako eo. Go ka direga gore karolwana eo ya ngwedi e bonwe morago ga phirimo ya letsatsi ya Moranang 1, kwa Jerusalema. Ka jalo, fa re dirisa mokgwa oo o Bajuda ba bogologolo ba neng ba o dirisa, re ka re Nisane 1 e tla simologa fa letsatsi le phirima ka Moranang 1. 11. (a) Go ithuta Dikwalo ka tsela e e tseneletseng go ile ga tlisa phetogo efe mo tseleng e go tlhaloganngwang dilo ka yone? (b) Bakaulengwe ba setlhopha se se laolang ba ne ba ikemiseditse go dira eng?